CELEX: 32015R0491
Language: hr
Date: 2015-03-23 00:00:00
Title: Uredba Komisije (EU) 2015/491 оd 23. ožujka 2015. o izmjeni Uredbe Komisije (EU) br. 605/2014 o izmjeni Uredbe (EZ) br. 1272/2008 Europskog parlamenta i Vijeća o razvrstavanju, označivanju i pakiranju tvari i smjesa, za potrebe uvođenja oznaka upozorenja i obavijesti na hrvatskom jeziku i njezine prilagodbe tehničkom i znanstvenom napretku  Tekst značajan za EGP

24.3.2015   
            
            
               HR
            
            
               Službeni list Europske unije
            
            
               L 78/12
            
         UREDBA KOMISIJE (EU) 2015/491
   оd 23. ožujka 2015.
   o izmjeni Uredbe Komisije (EU) br. 605/2014 o izmjeni Uredbe (EZ) br. 1272/2008 Europskog parlamenta i Vijeća o razvrstavanju, označivanju i pakiranju tvari i smjesa, za potrebe uvođenja oznaka upozorenja i obavijesti na hrvatskom jeziku i njezine prilagodbe tehničkom i znanstvenom napretku
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 1272/2008 Europskog parlamenta i Vijeća od 16. prosinca 2008. o razvrstavanju, označivanju i pakiranju tvari i smjesa, o izmjeni i stavljanju izvan snage Direktive 67/548/EEZ i Direktive 1999/45/EZ i o izmjeni Uredbe (EZ) br. 1907/2006 (1), a posebno njezin članak 37. stavak 5.,
   budući da:
   
               (1)
            
            
               Uredbom Komisije (EU) br. 605/2014 (2), koja je donesena 5. lipnja 2014., predviđa se primjena novih ili ažuriranih odredaba o usklađenom razvrstavanju i označivanju određenih tvari od 1. travnja 2015. Zbog određenih kašnjenja u postupku donošenja te Uredbe, prijelazno razdoblje do primjene Uredbe (EU) br. 605/2014 znatno je kraće od onih koja su se primjenjivala za prethodne prilagodbe tehničkom i znanstvenom napretku. Čini se da deset mjeseci nije dovoljno vremena da se gospodarski subjekti prilagode novim pravilima, od kojih neka utječu na kemikalije koje su u širokoj uporabi. Datum primjene trebalo bi stoga odgoditi kako bi se omogućilo prijelazno razdoblje koje je u skladu s praksom za prethodne prilagodbe tehničkom napretku Uredbe (EZ) br. 1272/2008.
            
         
               (2)
            
            
               Kako bi se osiguralo da se gospodarski subjekti mogu osloniti na odgodu datuma obvezne primjene što prije, potrebno je da ova Uredba stupi na snagu što je prije moguće nakon objave u Službenom listu Europske unije.
            
         
               (3)
            
            
               Mjere predviđene ovom Uredbom u skladu su s mišljenjem Odbora osnovanog na temelju članka 133. Uredbe (EZ) br. 1907/2006 Europskog parlamenta i Vijeća (3),
            
         DONIJELA JE OVU UREDBU:
   Članak 1.
   U članku 3. Uredbe (EU) br. 605/2014 stavak 3. zamjenjuje se sljedećim:
   
      „3.   Članak 1. stavak 3. primjenjuje se od 1. siječnja 2016.”
   
   Članak 2.
   Ova Uredba stupa na snagu sljedećeg dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 23. ožujka 2015.
      
         
            Za Komisiju
         
         
            Predsjednik
         
         Jean-Claude JUNCKER
      
   
   
      (1)  SL L 353, 31.12.2008., str. 1.
   
   
      (2)  Uredba Komisije (EU) br. 605/2014 оd 5. lipnja 2014. o izmjeni Uredbe (EZ) br. 1272/2008 Europskog parlamenta i Vijeća o razvrstavanju, označivanju i pakiranju tvari i smjesa, za potrebe uvođenja oznaka upozorenja i obavijesti na hrvatskom jeziku i njezine prilagodbe tehničkom i znanstvenom napretku (SL L 167, 6.6.2014., str. 36.).
   
      (3)  Uredba (EZ) br. 1907/2006 Europskog parlamenta i Vijeća od 18. prosinca 2006. o registraciji, evaluaciji, autorizaciji i ograničavanju kemikalija (REACH) i osnivanju Europske agencije za kemikalije te o izmjeni Direktive 1999/45/EZ i stavljanju izvan snage Uredbe Vijeća (EEZ) br. 793/93 i Uredbe Komisije (EZ) br. 1488/94 kao i Direktive Vijeća 76/769/EEZ i direktiva Komisije 91/155/EEZ, 93/67/EEZ, 93/105/EZ i 2000/21/EZ (SL L 396, 30.12.2006., str. 1.).